AIŠKINAMASIS RAŠTAS

Dėl Molėtų rajono savivaldybės tarybos 2023 m. vasario 23 d. sprendimo Nr. B1-12 „Dėl Molėtų rajono savivaldybės tarybos veiklos reglamento patvirtinimo“ pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas – patvirtinti Molėtų rajono savivaldybės tarybos veiklos reglamentą atitinkantį Lietuvos Respublikos vietos savivaldos įstatymą, Lietuvos Respublikos teisėkūros pagrindų įstatymą, taip pat kitų teisės aktų nuostatas, kuris užtikrins efektyvesnę tarybos veiklą ir skaidrumą.

Seimas priėmė Lietuvos Respublikos vietos savivaldos įstatymo Nr. I-533 6, 15, 18, 21, 25, 27, 29, 33, 34, 38, 39, 43, 55, 60 ir 68 straipsnių pakeitimo įstatymą, kuriuo pakeitė ir papildė Vietos savivaldos įstatymo nuostatas. Visos pakeistos nuostatos privalo būti perkeltos į tarybos veiklos reglamentą. Tai pat tarybos veiklos reglamentas papildytas pagal Bendrųjų reikalavimų valstybės ir savivaldybių institucijų ir įstaigų interneto svetainėms aprašą patvirtintą Lietuvos Respublikos Vyriausybės 2003 m. balandžio 18 d. nutarimu Nr. 480, kaip tą siūlė Lietuvos Respublikos specialiųjų tyrimų tarnyba pateiktoje Antikorupcinio vertinimo išvadoje.

2. Siūlomos teisinio reguliavimo nuostatos:

Lietuvos Respublikos vietos savivaldos įstatymo 15 straipsnio 2 dalies 1 punkte nustatyta, kad išimtinė savivaldybės tarybos kompetencija yra reglamento tvirtinimas. Reglamente, be kitų klausimų, turi būti numatytos pagrindinės bendravimo su gyventojais formos ir būdai, užtikrinantys vietos savivaldos principų ir teisės įgyvendinimą savivaldybės bendruomenės interesais.

3. Laukiami rezultatai:

Pakeistos reglamento nuostatos atitiks šiuo metu galiojančias vietos savivaldos įstatymo nuostatas, kuriomis savo darbe ir vadovaujasi Taryba.

4. Lėšų poreikis ir jų šaltiniai:

Lėšų poreikis nereikalingas.

5. Kiti sprendimui priimti reikalingi pagrindimai, skaičiavimai ar paaiškinimai:

Tarybos sprendimas parengtas atsižvelgus į gautą Lietuvos Respublikos Specialiųjų tyrimų tarnybos Antikorupcinio vertinimo išvadą dėl savivaldybių tarybos narių veiklos apmokėjimo teisinio reglamentavimo.